CarritoEntamuFinalizar compraMás información sobro les cookiesMi cuentaMy CalendarPolítica de cookiesPublicidáSISGA ’17TiendaWhatsap LA SIDRA
#000000
Fargatáu d’actividaes sidreres nel SISGA
#000005
Acábasemos un añu especialmente interesante no que cinca a la sidre, y failo poniendo de manifiestu un interesante abanicu de les nueves tribes de sidre, tanto no que cinca a calidá como en diversidá, too ello xunío a una ca vegada mayor demanda social.
#000007
Les nueves espresiones de la nuesa sidre tradicional, sobro too la sidre axampanao y la sidre brut, van ganando espaciu progresivamente nel nuesu país ya inclusu a nivel estatal, y fainlo non como consecuencia d’un anticatalanismu enfermizu, sinon como resultáu de la so ca vegada mayor calidá y tamién, por qué non reconocelo, porque la sociedá asturiano ye ca vuelta más cosciente de la necesidá de defender una economía identitario.
#000008
L’esfuerzu que fixeron, que fain díi ente díi, los llagareros ye pergrande, la diversificación de productu ye una necesidá evidente, pero la inversión n’investigación y difusión del productu ye enorme, por más qu’esistan iniciatives como’l nuesu Salón Internacional de les Sidres de Gala que s’esmolecen por aidar a la so conocencia y espardimientu. Los resultaos son bonos y les perspeutives meyores.
#000009
Llamentar, eso sí, tola mazana que se perdió por nun atopar sitiu nos llagares, la que se dexó pudrir en baxo y la que s’esportare –a precios ridículos- pa zusmios.
#000010
Ye un bon momentu ésti pa recapacitar, y acullá del reinal desenfotu ya incapacidá d’un “Principado” inoperante, hai d’escomenzar a plantegase la necesidá d’un Plan Estructural pal seutor sidreru, un seutor sofitáu en tres pegollos: pumareros, llagareros y chigres. ¡Nun mos escaezamos de los chigres! Un plan que dea rempuesta a un panorama cambiante nel qu’hai de destacar los cerca de 200.000 mozos asturianos que se vieren forciaos a emigrar nos postreros 20 años, l’avieyamientu de la nuesa población, l’aculturización que carecemos, y tamién el turismu que mos llega, la esportación, los nuevos avances científicos y téunicos aplicaos al seutor... Hai de planificar, saber a qué atenemos y facer valoraciones y proyeiciones oxetives.
#000011
Tamos nun bon momentu y nun hai de desaprofitar la ocasión pa siguir meyorando.
#000012
El Sporting vinu, el Racing sidre
#000013
Cellebraráse del 2 d’avientu al 6 de xineru en 150 establecimientos asturianos
#000015
More about Asturies Sidre Brut
#000017
10:00 am: Sidre nel Tardíu Llaniscu
#000022
El Tardíu llaniscu –la seronda- tien el so mercáu el prósimu sábadu 3 d’avientu nel Poliesportivu cubiertu de Nueva. Esti añu, les actividaes entamen a les 10 de la mañana con un “Viaxe al Mundiu la Sidre”, nel que se desplicará’l procesu d’ellaboración de la sidre asturiano de forma práutica, y con un pocu suerte podrá esfrutase de sidre casero del conceyu llaniscu.
#000024
More about Sidre nel Tardíu Llaniscu
#000025
Races de mazana DOP Sidre d'Asturies
#000026
Propósitos d’añu nuevu pal seutor de la sidre y la mazana
#000029
La xata al puntu, en Sidrería l’Antoxana
#000031
Esti sitiu ueb utiliza cookies pa que vusté tea la meyor esperiencia d'usuariu. Si continúa navegando ta dando¡l so consentimientu pa l'aceptación de les mencionaes cookies y l'aceptación de la nuesa política de cookies.
#000036